Odense Adresse-Contoirs Efterretninger, 1844-12-09
Stænderforsamlingen i Roeskilde. J det 40de Møde den 2 Decbr. yttrede Præsidenten: "Forsamlingen vil erindre, at den kgl. Commissarius, i Mødet den 20 Novbr., meddeelte den, at Hs. Maj. havde tilkjendegivet ham, at, saafremt Forsamlingen ønskede en passende Forlængelse af den oprindelig bestemte Sessionstid, vilde Jntet derfor være til Hinder, og i Henhold hertil skal jeg tillade mig at henstille til Forsamlingen, om den ikke maatte ønske en saadan Forlængelse til Løverdagen den 21 Decbr. inel. Uden Tvivl vil denne Forlængelse have særlige Vanskeligheder, idet den kommer i Collision med Terminsforretningerne; men jeg maa i saa Henseende gjøre opmærksom paa, at en lignende Collision tidligere har fundet Sted, i 1838 var Forsamlingen nemlig endog samlet indtil den 24 Decbr. inel., og det med et Antal af 61 Medlemmer, hvilket Tal, efter Stændertidendens Udvisende, ingensinde i noget Møde fank ned under 54, men i de fleste var henved eller endog over 60. Der er saaledes Grund til at haabe, at denne Vanskelighed ogsaa nu vil lade sig overvinde saafremt Forsamlingen ellers maatte være stemt for en Prolongation; muligen kunde der træffes en Overeenskomst mellem de Medlemmer, som have Terminsforretninger, forsaavidt disse ere at afgjøre i Kjøbenhavn, at de ikke alle paa een og samme Dag vare fraværende, og, hvis jeg betimeligt fik Underretning herom, skulde jeg fra min Side, saavidt muligt, tage Hensyn til, at den foreløbige Behandling af enkelte Sager kunde blive forbeholdt disse Dage; men i den Henseende maatte jeg da ønske, at disse Fraværelses=Dage ikke bleve rykkede for langt frem mod Slutningen; thi det vilde da blive desto vanskeligere at forbeholde foreløbige Behandlinger til disse Dage. Det er altsaa det Spørgsmaal, jeg herved tillader mig at rette til Forsamlingen, om den maatte ønske Sessionstiden forlænget til den 21 Decbr. incl."- Kammerherre Benzon: "Jeg skal blot bemærke, at det for mig er aldeles umuligt at blive længere end til den 15 December, da jeg staaer i pecuniaire Forbindelser med c. 400 Personer, for en stor Deel paa offentlige Stiftelsers Vegne, hvilket ikke tillader mig at blive her, da de fleste af mine Terminsforretninger ere at besørge Landsoverretsprokurator Christensen. i Fyen. Jeg skulde formene, at det ikke er absolut nødvendigt, allerede idag at tage nogen Bestemmelse herom. En Forlængelse vil vistnok for Mange være saa betænkelig, at det ikke staaer i Alles Magt allerede nu at bestemme, hvorvidt de kunne entrere derpaa, men i hvert Fald maa jeg ønske en formelig Afstemning derover." - Præsidenten: "Jeg formener ikke, at nogen definitiv Bestemmelse nu behøver at træffes, kun at Forsamlingen ikke har noget imod, at jeg fremsætter det Ønske for den kgl. Commissarius, at Ugen til den 21 Decbr. maa staae til Forsamlingens Raadighed, hvorved altsaa intet Medlem vil have forbundet sig til at blive. Hvis jeg kan antage, at dette er Forsamlingens Medlemmers Mening, vil jeg rette dette Spørgsmaal til den kgl. Commissarius." Da Jngen erklærede sig herimod, yttrede den kgl. Commissarius: "Jeg kan i Henhold til, hvad Hs. Majestæt mundtlig har tilkjendegivet mig, ikke have mindste Tvivl om, at det jo er overeensstemmende med Allerhøistsammes Villie, at en saadan Forlængelse bliver Forsamlingen tilstaaet. Jmidlertid skal jeg nu i saa Henseende erhverve en formelig kongelig Resolution.